CELEX: 62008CA0040
Language: mt
Date: 2009-10-06 00:00:00
Title: Kawża C-40/08: Sentenza tal-Qorti tal-Ġustizzja (L-Ewwel Awla) tas- 6 ta’ Ottubru 2009 (talba għal deċiżjoni preliminari tal-Juzgado de Primera Instancia Nru 4 ta’ Bilbao — Spanja) — Asturcom Telecomunicaciones SL vs Cristina Rodríguez Nogueira (Direttiva 93/13/KEE — Kuntratti konklużi mal-konsumaturi — Klawżola ta’ arbitraġġ inġusta — Nullità — Deċizjoni ta’ arbitraġġ li tkun saret res judicata — Eżekuzzjoni forzata — Ġurisdizzjoni tal-qorti nazzjonali ta’ eżekuzzjoni li tqajjem ex officio n-nullità tal-klawżola ta’ arbitraġġ inġusta — Prinċipji ta’ ekwivalenza u ta’ effettività)

21.11.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 282/7
            
         Sentenza tal-Qorti tal-Ġustizzja (L-Ewwel Awla) tas-6 ta’ Ottubru 2009 (talba għal deċiżjoni preliminari tal-Juzgado de Primera Instancia Nru 4 ta’ Bilbao — Spanja) — Asturcom Telecomunicaciones SL vs Cristina Rodríguez Nogueira
   (Kawża C-40/08) (1)
   
   (Direttiva 93/13/KEE - Kuntratti konklużi mal-konsumaturi - Klawżola ta’ arbitraġġ inġusta - Nullità - Deċizjoni ta’ arbitraġġ li tkun saret res judicata - Eżekuzzjoni forzata - Ġurisdizzjoni tal-qorti nazzjonali ta’ eżekuzzjoni li tqajjem ex officio n-nullità tal-klawżola ta’ arbitraġġ inġusta - Prinċipji ta’ ekwivalenza u ta’ effettività)
   2009/C 282/12
   Lingwa tal-kawża: L-Ispanjol
   
      Qorti tar-rinviju
   
   Juzgado de Primera Instancia Nru 4 ta’ Bilbao
   
      Partijiet fil-kawża prinċipali
   
   
      Rikorrenti: Asturcom Telecomunicaciones SL
   
      Konvenuta: Cristina Rodríguez Nogueira
   
      Suġġett
   
   Talba għal deċiżjoni preliminari — Juzgado de Primera Instancia Nru 4 ta’ Bilbao — Interpretazzjoni tad-Direttiva tal-Kunsill 93/13/KEE tal-5 ta’ April 1993 dwar klawżoli inġusti f’kuntratti mal-konsumatur (ĠU L 95, p. 29) — Mezzi adegwati u effettivi sabiex ma jibqgħux jintużaw klawżoli inġusti — Talba għall-eżekuzzjoni ta’ deċiżjoni ta’ arbitraġġ finali mogħtija in absentia abbażi ta’ klawżola ta’ arbitraġġ inġusta
   
      Dispożittiv
   
   Id-Direttiva tal-Kunsill 93/13/KEE, tal-5 ta’ April 1993, dwar klawżoli inġusti f’kuntratti mal-konsumatur, għandha tiġi interpretata fis-sens li qorti nazzjonali li tintalab tieħu konjizzjoni ta’ rikors għall-eżekuzzjoni forzata ta’ deċiżjoni ta’ arbitraġġ li tkun saret res judicata, li tkun ingħatat fil-kontumaċja tal-konsumatur, hija marbuta, jekk ikollha l-elementi kollha ta’ dritt u ta’ fatt neċessarji għal din il-għan, tevalwa ex officio n-natura inġusta tal-klawżola ta’ arbitraġġ li tinsab f’kuntratt konkluż bejn kummerċjant u konsumatur sa fejn, skont ir-regoli tal-proċedura nazzjonali, hija tkun tista’ teffettwa dan l-istħarriġ fil-kuntest ta’ rikorsi simili ta’ natura nazzjonali. Jekk dan ikun il-każ, hija din il-qorti li għandha tislet il-konsegwenzi kollha li jirriżultaw mid-dritt nazzjonali tagħha sabiex tiżgura li l-konsumatur ma jkunx marbut minn din il-klawżola.
   
      (1)  ĠU C 92, 12.04.2008